Legal Document

Category: 112

Text:
210. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Φ.201/48692/5161 της 20-31 Αυγ.2004 (ΦΕΚ Β΄1340) Ρύθμιση θεμάτων για την έκδοση Πιστοποιητικού μετά τον περιοδικό ειδικό και τεχνικό έλεγχο των οχημάτων μεταφοράς ευπαθών τροφίμων (ΑΤΡ) που διενεργούν διεθνείς μεταφορές Διαδικασία περιοδικού τεχνικού ελέγχου. Έχοντας υπόψη: 1. Τις διατάξεις του άρθρου 2 του Ν. 2006/1992 (Α΄ 11) «Κύρωση Ευρωπαϊκής Συμφωνίας για τις διεθνείς μεταφορές ευπαθών τροφίμων και για τον ειδικό εξοπλισμό που θα χρησιμοποιείται γι' αυτές τις μεταφορές (ΑΤΡ) που υπογράφηκε στη Γενεύη την 1η Σεπτεμβρίου 1970», όπως τροποποιήθηκε από την 54477/2598/30.9.2003 (Β΄ 1399) κοινή  Σελ. 402,334 Τεύχος -Σελ.  υπουργική απόφαση «Αποδοχή της Συμφωνίας για τις διεθνείς μεταφορές ευπαθών τροφίμων και για τον ειδικό εξοπλισμό που θα χρησιμοποιείται γι' αυτές τις μεταφορές (ΑΤΡ) όπως υπογράφηκε στη Γενεύη την 1η Σεπτεμβρίου 1970, και τροποποιήθηκε και ισχύει την 15η Μαϊου 2003». 2. Τις διατάξεις του Π.Δ/τος 77/1998 (Α΄ 71) «Προσαρμογή της Ελληνικής Νομοθεσίας προς τις διατάξεις της οδηγίας 96/53/ΕΚ του συμβουλίου της 25ης Ιουλίου 1996 σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μεγίστων επιτρεπομένων διαστάσεων στις εθνικές και διεθνείς μεταφορές και των μέγιστων επιτρεπομένων βαρών στις διεθνείς μεταφορές». 3. Τις διατάξεις του άρθρου 29Α του Ν. 1558/1985 (Α΄ 137) όπως αυτό προστέθηκε με το άρθρο 27 του Ν. 2081/1992 (Α΄ 154) και αντικαταστάθηκε από το άρθρο 1 παρ. 2α του Ν. 2469/1997 (Α΄ 38). 4. Τις διατάξεις της υπ’ αριθμ. 18674/4176/26.3.2004 (Β΄ 535) κοινής απόφασης του Πρωθυπουργού και Υπουργού Μεταφορών και Επικοινωνιών «Καθορισμός αρμοδιοτήτων του Υφυπουργού Μεταφορών και Επικοινωνιών». 5. Την ανάγκη ρύθμισης ζητημάτων εφαρμογής των διατάξεων της Ευρωπαϊκής Συμφωνίας που σχετίζονται με το αντικείμενο του θέματος. 6. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: 21.Θ.α.208-210 Διεθνείς Μεταφορές Επιβατών και Εμπορευμάτων Άρθρο 1 Πιστοποιητικό ΑΤΡ 1. Ολα τα οχήματα μεταφοράς ευπαθών τροφίμων με ψυχόμενο ή θερμαινόμενο εξοπλισμό (θάλαμο), που έχουν λάβει άδεια κυκλοφορίας στην Ελλάδα και εκτελούν διεθνείς μεταφορές πρέπει να είναι εφοδιασμένα με ισχύον πιστοποιητικό συμμόρφωσης (Πιστοποιητικό ΑΤΡ), σύμφωνα με το Παράρτημα 1, Προσάρτημα 1, παράγραφος 4 της 54477/2598/30.9.2003 κοινής υπουργικής απόφασης. Το Πιστοποιητικό αυτό χορηγείται από αρμόδια υπηρεσία Νομαρχιακής Αυτοδιοίκησης μετά από ειδικό έλεγχο του οχήματος από τους Φορείς Ελέγχου ΑΤΡ. Άρθρο 2 Φορείς Ελέγχου ΑΤΡ 1. Φορείς Ελέγχου ΑΤΡ είναι: α. «Σταθμοί Ελέγχου ΑΤΡ» που έχουν την έδρα τους εντός της Ελληνικής Επικράτειας, είναι διαπιστευμένοι από το ΕΣΥΔ (Εθνικό Σύστημα Διαπίστευσης) σύμφωνα με τα πρότυπα ΕΛΟΤ ISO/IEC 17025 και είναι εξουσιοδοτημένοι από το Υπουργείο Μεταφορών και Επικοινωνιών για όλους τους ελέγχους που προβλέπονται από τη Συμφωνία ΑΤΡ. β. «Εμπειρογνώμονες ΑΤΡ» Πανεπιστημιακών Εργαστηρίων (Μέλη ΔΕΠ ή Συνεργάτες) ή Φορέων (υπάλληλοι ή συνεργάτες αυτών) με σχετική τεχνογνωσία στα αντικείμενα αυτά, που έχουν την έδρα τους εντός της Ελληνικής Επικράτειας και έχουν εξουσιοδοτηθεί από το Υπουργείο Μεταφορών και Επικοινωνιών για να διενεργούν μόνον τους ελέγχους που προβλέπονται από τις παραγράφους 29 και 49 του προσαρτήματος 2 του παραρτήματος Ι της Συμφωνίας ΑΤΡ. «Οι ανωτέρω Φορείς ή Πανεπιστημιακά Εργαστήρια  μετά την 30η Σεπτ.2005 πρέπει να είναι διαπιστευμένα από το ΕΣΥΔ σύμφωνα με το πρότυπο ΕΛΟΤ ΕΝ 45004/1995, όπως αυτό κάθε φορά ισχύει». Το μέσα σε «» τελευταίο εδάφιο αντικαταστάθηκε ως άνω από την με αριθ.Φ.201/6635/698/1-11 Απρ.2005 (ΦΕΚ Β΄471), όμοια απόφαση. γ. «Αναγνωρισμένοι Σταθμοί Ελέγχου ΑΤΡ Συμβαλλομένων Χωρών» που διαθέτουν εγκεκριμένο σταθμό ελέγχου. Από τους σταθμούς αυτούς αναγνωρίζονται μόνον οι έλεγχοι εκείνοι, οι οποίοι από τη Συμφωνία ΑΤΡ, απαιτούν τη χρησιμοποίηση σταθμού ελέγχου. Οι παραπάνω Φορείς, ύστερα από έλεγχο του εξοπλισμού του οχήματος, εκδίδουν εκθέσεις ελέγχου της μονωτικής ικανότητας του εξοπλισμού και της αποδοτικότητας των ψυκτικών ή θερμαντικών συσκευών του εξοπλισμού. Ειδικότερα, οι εκθέσεις ελέγχου της ανωτέρω περίπτωσης γ, συνοδεύονται από επίσημη μετάφραση στην ελληνική και βεβαίωση από «Σταθμό Ελέγχου ΑΤΡ» ή από «Εμπειρογνώμονες ΑΤΡ» Πανεπιστημιακών Εργαστηρίων, για την εγκυρότητα της έκθεσης, τα βασικά στοιχεία αναγνώρισης του οχήματος και του εξοπλισμού, τα αποτελέσματα του ελέγχου, τον τύπο του εξοπλισμού και τα αντίστοιχα διακριτικά στοιχεία που τοποθετούνται σε αυτόν σύμφωνα με τα Προσαρτήματα 3 και 4 του Παραρτήματος Ι της Συμφωνίας ΑΤΡ.   2. Με απόφαση του Υπουργού Μεταφορών και Επικοινωνιών ορίζονται οι Φορείς Ελέγχου ΑΤΡ, των περιπτώσεων (α) και (β) και οι εμπειρογνώμονες του κάθε Φορέα. Άρθρο 3 Έλεγχοι Εξοπλισμού 1. Ο Φορέας Ελέγχου ΑΤΡ ελέγχει τη μονωτική ικανότητα του ειδικού εξοπλισμού των οχημάτων μεταφοράς ευπαθών τροφίμων και την αποτελεσματικότητα των ψυκτικών ή θερμαντικών συσκευών και καθορίζει τον τύπο του εξοπλισμού και τα αντίστοιχα διακριτικά στοιχεία που τοποθετούνται σε αυτόν (ειδική πινακίδα), σύμφωνα με τα Προσαρτήματα 3 και 4 του Παραρτήματος Ι της Συμφωνίας ΑΤΡ και στη συνέχεια εκδίδει εκθέσεις ελέγχου της μονωτικής ικανότητας του εξοπλισμού και της αποδοτικότητας των ψυκτικών ή θερμαντικών συσκευών του εξοπλισμού σύμφωνα με τα υποδείγματα του Προσαρτήματος 3 του Παραρτήματος 1 της ΑΤΡ. Η ειδική πινακίδα με τα ανωτέρω διακριτικά στοιχεία συνοδεύει το Πιστοποιητικό ΑΤΡ και τοποθετείται στο όχημα από το εργαστήριο που εκδίδει την έκθεση ελέγχου της μονωτικής ικανότητας. 2. Ο ιδιοκτήτης του οχήματος μπορεί να επιλέξει σε συνεργασία με τον εξουσιοδοτημένο φορέα ελέγχου ΑΤΡ τους ακόλουθους τρόπους ελέγχου της μονωτικής ικανότητας του εξοπλισμού και της αποδοτικότητας των ψυκτικών ή θερμαντικών συσκευών του εξοπλισμού, από τον συνδυασμό των οποίων καθορίζεται ο τύπος του εξοπλισμού και η διάρκεια ισχύος του νέου Πιστοποιητικού που θα χορηγηθεί. Σε περίπτωση που ο ένας εκ των δύο ελέγχων (μονωτικής ικανότητας ή αποδοτικότητας των συσκευών εξοπλισμού) ισχύει για τρία (3) έτη και ο άλλος για έξι (6) έτη, τότε η ισχύς του Πιστοποιητικού ΑΤΡ θα είναι για τρία (3) έτη. (Μετά τη σελ. 402,334) Σελ. 402,335 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.210 Α. Έλεγχος της μονωτικής ικανότητας  Ελέγχεται η μονωτική ικανότητα του εξοπλισμού και εάν τα αποτελέσματα του ελέγχου είναι επιτυχή ο εξοπλισμός μπορεί να συνεχίσει να λειτουργεί για το αντίστοιχο, για κάθε περίπτωση, χρονικό διάστημα υπό την προϋπόθεση αντίστοιχης  αποδοτικότητας και των ψυκτικών ή θερμαντικών συσκευών του εξοπλισμού. Διακρίνουμε τις ακόλουθες περιπτώσεις:   α. Έλεγχο της μονωτικής ικανότητας του εξοπλισμού από τους «Σταθμούς ελέγχου ΑΤΡ» σύμφωνα με τις παραγράφους 7 μέχρι 25 του προσαρτήματος 2 του παραρτήματος Ι της συμφωνίας ΑΤΡ. Στην περίπτωση αυτή, εάν τα αποτελέσματα του ελέγχου είναι επιτυχή, ο εξοπλισμός μπορεί να συνεχίσει να λειτουργεί για χρονικό διάστημα έξι ετών, από την ημερομηνία ελέγχου. β. Έλεγχο της μονωτικής ικανότητας του εξοπλισμού από τους «Σταθμούς ελέγχου ΑΤΡ» σύμφωνα με τη διαδικασία της παραγράφου 26 του προσαρτήματος 2 του παραρτήματος Ι της Συμφωνίας ΑΤΡ (επαλήθευση του «Κ»). Στην περίπτωση αυτή, εάν τα αποτελέσματα του ελέγχου είναι επιτυχή, ο εξοπλισμός μπορεί να συνεχίσει να λειτουργεί για χρονικό διάστημα έξι ετών, από την ημερομηνία ελέγχου. γ. Έλεγχο της μονωτικής ικανότητας από τους «Εμπειρογνώμονες ΑΤΡ» σύμφωνα με την παράγραφο 29 του προσαρτήματος 2 του παραρτήματος Ι της Συμφωνίας ΑΤΡ. Αν τα συμπεράσματα του ελέγχου αυτού είναι επιτυχή, ο εξοπλισμός μπορεί να συνεχίσει να λειτουργεί για χρονικό διάστημα όχι μεγαλύτερο των τριών ετών, από την ημερομηνία ελέγχου. Αν τα αποτελέσματα δεν είναι επιτυχή, ο εξοπλισμός μπορεί να συνεχίσει να λειτουργεί μόνο αν περάσει επιτυχώς τις δοκιμές που περιγράφονται στην προηγούμενη περίπτωση (α) ή (β), οπότε μπορεί να συνεχίσει να λειτουργεί για ένα διάστημα ακόμη έξι ετών, από την ημερομηνία ελέγχου. Εάν ο ενδιαφερόμενος επιλέξει τον τριετή έλεγχο, μετά την πάροδο της τριετίας ο έλεγχος πρέπει να διενεργηθεί σε «Σταθμό ελέγχου ΑΤΡ». Β. Έλεγχος της αποδοτικότητας των ψυκτικών ή θερμαντικών συσκευών του εξοπλισμού. α. Έλεγχος της αποδοτικότητας των ψυκτικών συσκευών του εξοπλισμού, από εγκεκριμένο σταθμό ελέγχου ΑΤΡ, σύμφωνα με τις παραγράφους 32 έως 40, του προσαρτήματος 2, του παραρτήματος 1, της ΑΤΡ. Αν τα συμπεράσματα του ελέγχου αυτού είναι επιτυχή, ο εξοπλισμός μπορεί να αναγνωρισθεί βάσει πιστοποιητικού σύμφωνα με το παράρτημα 1, προσάρτημα 3 της συμφωνίας ΑΤΡ, ότι ισχύει για περίοδο έως έξι ετών.  Σελ. 402,336 Τεύχος -Σελ.  β. Έλεγχος της αποδοτικότητας των θερμαντικών συσκευών του εξοπλισμού, από εγκεκριμένο σταθμό ελέγχου ΑΤΡ, σύμφωνα με τις παραγράφους 43 έως 47, του προσαρτήματος 2, του παραρτήματος 1, της ΑΤΡ. Αν τα συμπεράσματα του ελέγχου αυτού είναι επιτυχή, ο εξοπλισμός μπορεί να αναγνωρισθεί βάσει πιστοποιητικού σύμφωνα με το προσάρτημα 3, παράρτημα 1, της ΑΤΡ, ότι ισχύει για περίοδο έως έξι ετών.  γ. Έλεγχος από εμπειρογνώμονα της αποδοτικότητας των ψυκτικών ή θερμαντικών συσκευών ψυχομένου ή θερμαινόμενου εξοπλισμού σε χρήση, σύμφωνα με την παράγραφο 49, προσάρτημα 2, παράρτημα 1, της ΑΤΡ. Αν τα συμπεράσματα του ελέγχου αυτού είναι επιτυχή,  ο εξοπλισμός μπορεί να αναγνωρισθεί βάσει πιστοποιητικού σύμφωνα με το προσάρτημα 3, παράρτημα 1, της ΑΤΡ, ότι ισχύει για περίοδο έως τριών ετών. 21.Θ.α.210 Διεθνείς Μεταφορές Επιβατών και Εμπορευμάτων δ. Εάν η ψυκτική συσκευή με όλα τα εξαρτήματά της συνοδεύεται από Πιστοποιητικό που πληροί τις προϋποθέσεις της παραγράφου 41, του προσαρτήματος 2, του παραρτήματος 1, της συμφωνίας ΑΤΡ, ο εξοπλισμός γίνεται δεκτός χωρίς δοκιμή απόδοσης. ε. Εάν η συσκευή μηχανικής ψύξης αντικατασταθεί με μονάδα διαφορετικού τύπου, ο αρμόδιος φορέας ελέγχου ΑΤΡ: (1) υποβάλλει τον εξοπλισμό στους προσδιορισμούς και επαληθεύσεις που προβλέπονται από τις παραγράφους 37 έως 40 του προσαρτήματος 2 του παραρτήματος 1 της συμφωνίας ΑΤΡ από σταθμό ελέγχου ή (2) διαπιστώνει ότι η πραγματική ψυκτική ικανότητα της νέας συσκευής μηχανικής ψύξης είναι, στην θερμοκρασία που προβλέπεται για εξοπλισμό της υπόψη κλάσης, τουλάχιστον ίση με εκείνη της μονάδας που αντικαταστάθηκε ή (3) διαπιστώνει ότι η πραγματική ψυκτική ικανότητα της νέας συσκευής μηχανικής ψύξης πληροί τις προϋποθέσεις της παραγράφου 41, του προσαρτήματος 2, του παραρτήματος 1 της συμφωνίας ΑΤΡ. Άρθρο 4 Κατηγορία Θαλάμου - Τεχνικός Έλεγχος Σε περίπτωση που από τον έλεγχο του οχήματος αλλάζει υποχρεωτικά η κατηγορία του ψυκτικού θαλάμου λόγω γήρανσης της μόνωσης ή για οποιοδήποτε άλλο λόγο, εκδίδεται έκθεση ελέγχου, από τον σταθμό ελέγχου ΑΤΡ, με το νέο χαρακτηρισμό. Συγχρόνως ο σταθμός ελέγχου ΑΤΡ ενημερώνει εγγράφως και αμέσως την αρμόδια Νομαρχιακή Υπηρεσία Μεταφορών και Επικοινωνιών για την τροποποίηση της κατηγορίας του οχήματος και ότι εξακολουθεί το όχημα  και μετά τη μετατροπή να είναι κατάλληλο να μεταφέρει τα ευπαθή τρόφιμα σύμφωνα με τη νέα κατηγορία του.  Άρθρο 5 Χορήγηση Πιστοποιητικού 1. Αρμόδια υπηρεσία για την έκδοση του Πιστοποιητικού ΑΤΡ είναι η Νομαρχιακή Υπηρεσία Μεταφορών και Επικοινωνιών στην οποία είναι εγεγραμμένο το όχημα. Το Υπόδειγμα του Πιστοποιητικού ΑΤΡ δίδεται στο Προσάρτημα 3 του Παραρτήματος 1, της 54477/2598/30.9.2003 κοινής υπουργικής απόφασης. 2. Η διάρκεια της ισχύος του Πιστοποιητικού ΑΤΡ είναι έξι (6) ή τρία (3) έτη ανάλογα με το είδος του προηγηθέντος ειδικού ελέγχου της παραγράφου 2, του άρθρου 3, της παρούσας. Έκτακτος έλεγχος μπορεί να διενεργηθεί και όταν αυτός ζητηθεί από αρμόδια αρχή. 3. Η έκδοση του Πιστοποιητικού ΑΤΡ από την αρμόδια υπηρεσία της παραγράφου 1 του παρόντος, γίνεται με βάση: α) τα στοιχεία της άδειας κυκλοφορίας του οχήματος  β) την έκθεση ελέγχου της μονωτικής ικανότητας του εξοπλισμού και της αποδοτικότητας των ψυκτικών ή θερμαντικών συσκευών του εξοπλισμού γ) την επιθεώρηση του οχήματος  από την Υπηρεσία  Μεταφορών και Επικοινωνιών Νομαρχιακής Αυτοδιοίκησης. 4. Σε όλες τις περιπτώσεις και πριν την έκδοση του Πιστοποιητικού ΑΤΡ, το όχημα επιθεωρείται από την παραπάνω αρμόδια υπηρεσία και ελέγχεται τουλάχιστον η ύπαρξη της πινακίδας ΑΤΡ (προσάρτημα 3, παράρτημα 1), σημειώνεται στην άδεια κυκλοφορίας: ή η κατηγορία του οχήματος (προσάρτημα 4, παράρτημα 1) ή αναγράφονται τα μεταφερόμενα ευπαθή τρόφιμα. Ακολούθως  η αρμόδια Νομαρχιακή Υπηρεσία Μεταφορών και Επικοινωνιών εκδίδει το Πιστοποιητικό ΑΤΡ, με τη νέα κατηγορία, μόνον όταν εξασφαλίζεται η ασφαλής μεταφορά των συγκεκριμένων ευπαθών τροφίμων.  Άρθρο 6 Περιοδικός Τεχνικός Ελεγχος Κατά τον περιοδικό τεχνικό έλεγχο των οχημάτων μεταφοράς ευπαθών τροφίμων, διεθνών μεταφορών από τα Δημόσια ΚΤΕΟ, ελέγχεται και η ύπαρξη Πιστοποιητικού ΑΤΡ και αντίστοιχης πινακίδας ΑΤΡ. Σε περίπτωση που δεν υπάρχει είτε πιστοποιητικό είτε πινακίδα, σημειώνεται σοβαρή έλλειψη στο αντίστοιχο σημείο του Δελτίου Τεχνικού Ελέγχου (ΔΤΕ). Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. (Μετά τη σελ. 402,336) Σελ. 402,337 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.210